b'\n_START_ARTICLE_\nAssa Abloy\n_START_SECTION_\nYhti\xc3\xb6n nimi\n_START_PARAGRAPH_\nYhti\xc3\xb6n nimi on ASSA ABLOY. ASSA tulee sanoista August Stenman Stenman August Nimi Abloy tulee vuonna 1918 perustetun Ab L\xc3\xa5sfabriken Lukkotehdas Oy:n nimest\xc3\xa4, jonka nimeksi tuli seuraavana vuonna Ab Lukko Oy. Vuonna 1990 nimeksi vaihtui Abloy Oy.\n_START_SECTION_\nPerustaminen, kasvu ja kehitys\n_START_PARAGRAPH_\nEmil Henriksson, Abloyn perustaja, keksi haittalevylukon, ja Assa Abloy tuottaa edelleen laajaa valikoimaa kyseisi\xc3\xa4 lukkoja Abloy-br\xc3\xa4ndin alla._NEWLINE_Assa Abloy syntyi vuonna 1994, kun ASSA AB irrotettiin ruotsalaisesta vartiointiyritys Securitas AB:sta. Pian t\xc3\xa4m\xc3\xa4n j\xc3\xa4lkeen yhti\xc3\xb6 hankki omistukseensa suomalaisen lukkovalmistaja Abloy Oy:n (tuolloin osa W\xc3\xa4rtsil\xc3\xa4\xc3\xa4). Yhti\xc3\xb6 hakeutui my\xc3\xb6hemmin samana vuonna Tukholman p\xc3\xb6rssiin._NEWLINE_Vuodesta 1995 l\xc3\xa4htien Assa Abloy on tehnyt yli 150 yritysostoa. Muutamia n\xc3\xa4ist\xc3\xa4 ovat Yale lock, lukkoyhti\xc3\xb6 Medeco Yhdysvalloissa, Mul-T-Lock Israelissa, Fichet-Bauche Ranskassa, ja VingCard Elsafe International Norjassa. Yhti\xc3\xb6n kaksi suurinta osakkeenomistajaa ovat Latour ja Melker Sch\xc3\xb6rling AB._NEWLINE_Assa Abloy irtisanoi 1\xc2\xa0800 ty\xc3\xb6ntekij\xc3\xa4\xc3\xa4ns\xc3\xa4 ja sulki 15 yksikk\xc3\xb6\xc3\xa4\xc3\xa4n vuonna 2009. Yhti\xc3\xb6n tulot vuonna 2014 olivat 56\xc2\xa0843 miljoonaa Ruotsin kruunua.\n_START_SECTION_\nToimialat\n_START_PARAGRAPH_\nAssa Abloylla on viisi toimialaa: EMEA (toimii Euroopassa, L\xc3\xa4hi-id\xc3\xa4ss\xc3\xa4 ja Afrikassa), Americas (toimii Pohjois- ja Etel\xc3\xa4-Amerikassa), Asia-Pacific (toimii Aasiassa ja Oseaniassa), Global Technologies ja Entrance Systems.\n_START_SECTION_\nKilpailijat\n_START_PARAGRAPH_\nAssa Abloylla on viisi p\xc3\xa4\xc3\xa4kilpailijaa: Ingersoll-Rand (Yhdysvallat), Stanley Black & Decker (Yhdysvallat), Dorma (Saksa), Kaba (Sveitsi) ja H\xc3\xb6rmann (Saksa). Ne kaikki ovat vahvoja omilla kotimarkkinoillaan sek\xc3\xa4 kansainv\xc3\xa4lisell\xc3\xa4 l\xc3\xa4sn\xc3\xa4olollaan. Aasiassa on monia pienempi\xc3\xa4 kilpailijoita. Yhdell\xc3\xa4k\xc3\xa4\xc3\xa4n niist\xc3\xa4 ei kuitenkaan ole hallitsevaa asemaa.\n_START_SECTION_\nYhteisty\xc3\xb6 korkeakoulujen ja yliopistojen kanssa\n_START_PARAGRAPH_\nAssa Abloy on yksi Partners-j\xc3\xa4senist\xc3\xa4 Tukholman kauppakorkeakoulun yrityksille tarkoitetussa kumppaniohjelmassa, joka rahoittaa korkeakoulua ja toimii sen kanssa tiiviiss\xc3\xa4 tutkimus- ja koulutusyhteisty\xc3\xb6ss\xc3\xa4. Vuonna 2015 Assa Abloy liittyi kumppaniksi KTH Thingsiin, joka on yrityksille tarkoitettu start-up-keskus The Internet of Things -alueella.\n_START_SECTION_\nPalkinnot\n_START_PARAGRAPH_\nForbes nimitt\xc3\xa4\xc3\xa4 Assa Abloyn yhdeksi maailman 100 innovatiivisimmista yrityksist\xc3\xa4. Vuonna 2013 sijoitus on 78 ja vuonna 2014 puolestaan 93.'